cyanic-selkie/wikianc huggingface dataset:
โทรทัศน์ภาคพื้นดินระบบดิจิทัลในประเทศไทย
การประมูลใบอนุญาตใช้คลื่นความถี่
ภายหลังที่ กสทช. ได้มีการกำหนดนโยบาย แนวทาง และแผนแม่บทการดำเนินการด้านกิจการโทรทัศน์ คณะกรรมการกิจการกระจายเสียงและกิจการโทรทัศน์ หรือ กสท. ก็ได้มีการประชุมภายในหลายครั้งจนได้หลักเกณฑ์ที่ชัดเจนในการจัดการบริหารช่องและคลื่นความถี่อย่างชัดเจน โดยมติที่ประชุมของ กสท. ณ วันที่ 2 ตุลาคม พ.ศ. 2555 มีรายละเอียดและข้อกำหนดดังนี้
แต่ภายหลังได้ปรับลดจำนวนช่องลงเพื่อความเหมาะสม และปรับเปลี่ยนเงื่อนไขอยู่ตลอด จนในที่สุดข้อกำหนดทั้งหมดได้ถูกบันทึกเอาไว้ใน ประกาศ กสทช. เรื่อง หลักเกณฑ์ วิธีการ และเงื่อนไขการประมูลคลื่นความถี่ เพื่อให้บริการโทรทัศน์ในระบบดิจิทัล ประเภทบริการทางธุรกิจระดับชาติ พ.ศ. 2556 โดยมีรายละเอียดโดยย่อดังนี้
โดยที่ กสทช. ได้เริ่มจำหน่ายซองเอกสารเงื่อนไขการประมูลช่องในวันที่ 10 - 12 กันยายน พ.ศ. 2556 เพื่อเตรียมความพร้อมในการประมูลที่คาดว่าจะมีขึ้นในช่วงเดือนพฤศจิกายน - เดือนธันวาคม พ.ศ. 2556 โดย ณ เวลา 16.00 น. ของวันที่ 12 กันยายน กล่าวโดยสรุปคือ กสทช. ได้ขายซองประมูลให้กับภาคเอกชนไป 49 ซอง 49 ช่อง 33 บริษัท และนัดส่งเอกสารเพื่อเตรียมความพร้อมในการประมูลในเดือนตุลาคม จนกระทั่งในที่สุด กสทช. ก็ได้กำหนดวันประมูลดิจิทัลทีวีอย่างเป็นทางการ คือวันที่ 26 ธันวาคม พ.ศ. 2556 จะเปิดประมูล 2 ประเภท คือช่องรายการทั่วไป ความคมชัดสูง และช่องรายการทั่วไป ความคมชัดมาตรฐาน และในวันที่ 27 ธันวาคม พ.ศ. 2556 จะเปิดประมูลอีกสองประเภท คือช่องข่าวสารและสารประโยชน์ และช่องเด็กและเยาวชน
ซึ่งการประมูลในวันนั้น ทำให้เกิดรายได้เข้าประเทศกว่า 50,862 ล้านบาท โดยแต่เดิม เงินก้อนนี้จะถูกส่งเข้า กองทุนวิจัยและพัฒนากิจการกระจายเสียง กิจการโทรทัศน์ และกิจการโทรคมนาคมเพื่อประโยชน์สาธารณะ หรือ กทปส. เพื่อใช้ในการวิจัยเทคโนโลยีด้านกิจการกระจายเสียง กิจการโทรทัศน์ และกิจการโทรคมนาคม แต่ในเดือนพฤษภาคม พ.ศ. 2557 กลับเกิดเหตุความไม่โปร่งใสในการนำเงินไปใช้งาน หลังมีปัญหาลิขสิทธิ์การถ่ายทอดออกอากาศการแข่งขันฟุตบอลโลก 2014 คณะรักษาความสงบแห่งชาติ ที่เป็นคณะรัฐประหารในช่วงนั้น จึงออกประกาศฉบับที่ 80/2557 เรื่อง การแก้ไขเพิ่มเติมกฎหมายว่าด้วยองค์กรจัดสรรคลื่นความถี่และกำกับการประกอบกิจการวิทยุกระจายเสียง วิทยุโทรทัศน์ และกิจการโทรคมนาคม โดยกำหนดให้ กสทช. ทำการหักค่าใช้จ่ายทั้งหมดจากเงินที่ได้จากการประมูลดิจิทัลทีวีจำนวน 50,862 ล้านบาทออก แล้วส่งเงินที่เหลือเข้ากระทรวงการคลังเพื่อใช้บริหารราชการแผ่นดินต่อไป
ช่องประเภทรายการทั่วไป ภาพคมชัดสูง
กสทช.จัดการประมูลช่องโทรทัศน์ ประเภทรายการทั่วไป ภาพคมชัดสูง เมื่อวันที่ 26 ธันวาคม พ.ศ. 2556 โดยมีบริษัทยื่นซองประมูลทั้งสิ้น 9 ราย ประมูลได้ 7 ราย มีรายได้รวม 23,700 ล้านบาท
ช่องประเภทรายการทั่วไป ภาพคมชัดมาตรฐาน
กสทช.จัดการประมูลช่องโทรทัศน์ ประเภทรายการทั่วไป ภาพคมชัดมาตรฐาน เมื่อวันที่ 26 ธันวาคม พ.ศ. 2556 โดยมีบริษัทยื่นซองประมูล 16 ราย ประมูลได้ 7 ราย มีรายได้รวม 15,950 ล้านบาท
ช่องประเภทรายการเด็ก เยาวชน และครอบครัว
กสทช.จัดการประมูลช่องโทรทัศน์ ประเภทรายการเด็ก เยาวชน และครอบครัว (ภาพคมชัดมาตรฐาน) เมื่อวันที่ 27 ธันวาคม พ.ศ. 2556 โดยมีบริษัทยื่นซองประมูล 6 ราย ประมูลได้ 3 ราย มีรายได้รวม 1,974 ล้านบาท
รายชื่อช่องโทรทัศน์และหมายเลขที่ใช้ออกอากาศ
หลังจากผ่านการประมูลช่องรายการแล้ว เมื่อวันที่ 24 มกราคม พ.ศ. 2557 กสทช.เชิญบริษัทซึ่งผ่านการประมูลทั้งหมด มาประชุมเพื่อตกลงร่วมกัน ในการเลือกหมายเลขช่องที่ใช้ออกอากาศ ส่วนช่องที่ประมูลได้ใบอนุญาต ให้ผู้ที่ประมูลชนะด้วยมูลค่าเงินสูงสุดได้เลือกหมายเลขก่อนตามลำดับ และวันที่ 27 มกราคม ปีเดียวกัน กสทช.จึงประกาศหมายเลขช่องของแต่ละบริษัท ดังมีรายละเอียดตามตารางต่อไปนี้ (รายชื่อช่องที่ กสทช.ยังไม่อนุมัติให้ออกอากาศในปัจจุบัน แสดงด้วยตัวเอน) ตั้งแต่วันที่ เปลี่ยนเป็นช่องเกี่ยวกับหมายเลข 1-36 จานดาวเทียมและโทรทัศน์ระบบดิจิทัล เหมือนกัน ทุกระบบ ทุกแพลตฟอร์ม
ในวันที่ 10 พฤษภาคม พ.ศ. 2562 กสทช. ได้อนุญาตให้มีการคืนสัมปทานของผู้ประกอบการทีวีดิจิทัลและการขอยื่นชำระค่าประมูลความถี่ 900 เมกะเฮิรตซ์ของผู้ประกอบการ 7 ราย รวมถึงมี 2 รายที่ปิดตัวลงไปก่อนหน้านั้น อันได้แก่ช่อง 13 ช่อง 3 Family, 14 MCOT Family, 15 MVTV Family, 17 ไทยทีวี, 19 Spring News ช่อง 19, 20 Bright TV ช่อง 20, 21 Voice TV21, 26 Spring 26 และ 28 ช่อง 3 SD ทำให้เหลือช่องต่างๆ ดังต่อไปนี้
ในวันที่ 20 ธันวาคม พ.ศ. 2562 เป็นต้นไป ส่วนสำหรับจานดาวเทียมระบบ KU-Band ช่องดิจิทัลหมายเลข 1-36 โอนย้ายจากดาวเทียมไทยคม 5 เป็น ไทยคม 8
ในวันที่ 15 กุมภาพันธ์ พ.ศ. 2563 เป็นต้นไป ส่วนสำหรับจานดาวเทียมระบบ C-Band ช่องดิจิทัลหมายเลข 1-36 โอนย้ายจากดาวเทียมไทยคม 5 เป็น ไทยคม 6 สำหรับกล่องดาวเทียม ระบบ SD ยกเว้นกล่องดาวเทียม ระบบ HD ช่องหมายเลข 1-3-18-22 และ ช่องหมายเลข 31-36
การเรียงลำดับช่องรายการ
เนื่องจากในระยะก่อนหน้า กสทช. ออกประกาศอนุญาต ผู้ให้บริการโทรทัศน์ผ่านดาวเทียม สามารถนำหมายเลขช่องรายการ 1 - 10 ไปทำประโยชน์เชิงพาณิชย์ได้ เมื่อระยะต่อมา กสทช. ดำเนินการให้แพร่ภาพโทรทัศน์ภาคพื้นดินระบบดิจิทัล ตามหมายเลขช่องรายการ 1 ถึง 36 ที่เรียงตามลำดับข้างต้น จึงส่งผลให้เกิดความลักลั่นในการเรียงลำดับช่องรายการของผู้รับชมโทรทัศน์ผ่านดาวเทียม ซึ่งต้องนับเพิ่มหมายเลขช่องรายการไปอีก 10 ช่องจากลำดับช่องโทรทัศน์ภาคพื้นดินข้างต้น ขึ้นไปเป็นหมายเลขช่องรายการ 11 - 46 ส่งผลให้เกิดความสับสนของผู้ชม และส่งผลต่อการประชาสัมพันธ์หมายเลขช่องที่ต้องประชาสัมพันธ์หลายหมายเลข ส่งผลให้ กสทช. ออกประกาศให้นำช่องที่ออกอากาศในโทรทัศน์ภาคพื้นดินระบบดิจิทัลมาออกอากาศบนหมายเลขช่อง 1 - 36 บนทีวีดาวเทียม รวมถึงผู้ให้บริการโทรทัศน์ผ่านดาวเทียม สามารถนำหมายเลขช่องรายการ 37 ถึง 60 ไปทำประโยชน์เชิงพาณิชย์ได้ โดยให้มีผลตั้งแต่วันที่ 2 ธันวาคม พ.ศ. 2558 เป็นต้นไป ส่วนสำหรับจานดาวเทียมระบบ KU-Band ได้รับการอนุญาตเช่นเดียวกัน รวมถึงผู้ให้บริการโทรทัศน์บอกรับสมาชิก สามารถนำหมายเลขช่องรายการ 37 - 46 ไปทำประโยชน์เชิงพาณิชย์ได้ ทั้ง 2 ระบบนี้มีผลตั้งแต่วันที่ 26 เมษายน พ.ศ. 2559 เป็นต้นไป
งบประมาณแผ่นดินของไทย พ.ศ. 2558
'''งบประมาณรายจ่ายประจำปีงบประมาณ พ.ศ. 2558''' เป็นงบประมาณเพื่อจัดหาทุนแก่การดำเนินการของรัฐบาลสำหรับปีงบประมาณ 2558
วันที่ 10 มิถุนายน 2557 คณะรักษาความสงบแห่งชาติเห็นชอบกรอบงบประมาณรายจ่ายประจำปี 2558 วงเงิน 2.575 ล้านล้านบาท ขาดดุล 2.5 แสนล้านบาท เป็นงบลงทุน 17.5% มีการเตือนว่า หน่วยงานที่เบิกจ่ายต่ำกว่าเป้ามากอาจถูกตัดงบประมาณลงทุนในปีงบประมาณ 2558 ในถ้อยแถลงงบประมาณปี 2558 ของเขาในการประชุมสภานิติบัญญัติแห่งชาติครั้งแรกในวันที่ 18 สิงหาคม 2557 พลเอก ประยุทธ์ จันทร์โอชา หัวหน้าคณะรักษาความสงบแห่งชาติ
สภานิติบัญญัติแห่งชาติผ่านร่างงบประมาณฯ ในวาระแรกเมื่อวันที่ 18 สิงหาคม 2557 ในวาระสองและสามเมื่อวันที่ 16 กันยายน 2557 โดยคณะกรรมาธิการปรับลดงบประมาณ 16,800 ล้านบาท สุรชัย เลี้ยงบุญเลิศชัย รองประธานสภานิติบัญญัติแห่งชาติ ยืนยันว่าให้สิทธิสมาชิกอภิปรายได้เต็มที่ ปฏิเสธเร่งรัดการพิจารณา แต่ต้องการให้ทันเบิกจ่ายในปีงบประมาณใหม่ ออกเป็นพระราชบัญญัติงบประมาณรายจ่ายประจำปีงบประมาณ พ.ศ. 2558 เมื่อวันที่ 29 กันยายน 2557 ต่อมาในปีพ.ศ. 2560 สำนักงบประมาณรายงานว่ารัฐบาลขาดดุลงบประมาณ จำนวนเงินรวม 552921.7 ล้านบาทสูงสุดในรอบ 11 ปี
ธรรศภาคย์ ชี
ประวัติ
ธรรศภาคย์ แซ่ชี หรือ ธรรศภาคย์ ชี เกิดเมื่อวันที่ 30 ตุลาคม พ.ศ. 2534 เป็นบุตรของฝ่าชน แซ่ชี กับนนทลี แซ่จุ้ง จบการศึกษาชั้นมัธยมศึกษาจากโรงเรียนหาดใหญ่วิทยาลัย ปัจจุบันเข้าศึกษาระดับปริญญาตรี คณะนิเทศศาสตร์ สาขาวิชาการสื่อสารเชิงกลยุทธ์ มหาวิทยาลัยหอการค้าไทย
ด้านชีวิตส่วนตัวบี้เคยคบหากับอัฐมา ชีวนิชพันธ์ ภายหลังได้เลิกรากัน ต่อมาเขาจึงคบหากับสุมณทิพย์ เหลืองอุทัย หลังจากคบหาไม่นานนักสุมณทิพย์ก็ตั้งครรภ์กับเขา ทั้งสองสมรสกันด้วยพิธีอย่างศาสนาคริสต์ตามศาสนาที่ฝ่ายหญิงนับถือเมื่อวันที่ 23 มกราคม พ.ศ. 2559 ณ โบสถ์เซ็นหลุยส์ มารี เดอ มงฟอร์ ภายในมหาวิทยาลัยอัสสัมชัญ และจัดพิธีสมรสตามศาสนาพุทธในวันที่ 6 มีนาคมปีเดียวกัน มีบุตรสาวคือ พอลลีน่า ชี (ชื่อเล่น เป่าเปา) เกิดเมื่อวันที่ 23 มิถุนายน พ.ศ. 2559 และลาลิน่า ชี (ชื่อเล่น เป่าเป้ย์) เกิดเมื่อวันที่ 8 พฤษภาคม พ.ศ. 2563
พระเจ้าเฟรเดอริกที่ 1 แห่งเดนมาร์ก
พระเจ้าเฟรเดอริกที่ 1 แห่งเดนมาร์ก พระราชสมภพเมื่อวันที่ 7 ตุลาคม พ.ศ. 2014 เป็นพระราชโอรสของ พระเจ้าคริสเตียนที่ 1 แห่งเดนมาร์ก และ สมเด็จพระราชินีโดโรเธียแห่งเดนมาร์ก ทรงขึ้นครองราชย์เมื่อวันที่ 13 เมษายน พ.ศ. 2066 ต่อจากพระเจ้าคริสเตียนที่ 2 แห่งเดนมาร์ก ทรงอภิเษกสมรสกับ เจ้าหญิงโซฟีแห่งโพเมราเนีย เมื่อวันที่ 9 ตุลาคม พ.ศ. 2061 มีพระราชโอรสและธิดารวม 7 พระองค์ พระองค์เสด็จสวรรคตเมื่อวันที่ 10 เมษายน พ.ศ. 2076 ครองราชย์ได้ 9 ปี 362 วัน และเกิดช่วงว่างระหว่างรัชกาล ในปีเดียวกัน ปีต่อมา พระเจ้าคริสเตียนที่ 3 แห่งเดนมาร์ก จึงขึ้นครองราชย์ต่อไป
12 ตายไม่เป็น
12 ตายไม่เป็น เป็นภาพยนตร์อเมริกันแนวสงคราม/ดราม่า ออกฉาย พ.ศ. 2561 กำกับโดย Nicolai Fuglsig เขียนบทโดย Ted Tally และ Peter Craig ดัดแปลงจากหนังสือสารคดีเรื่อง Horse Soldier เขียนโดย Doug Stanton
ครัวคุณต๋อย
ครัวคุณต๋อย
ในปัจจุบัน รูปแบบรายการได้แบ่งการออกอากาศเป็น 2 ช่วง ได้แก่
ช่วงที่ 2
เช่นแกงเขียวหวานไก่ พะแนงเนื้อ ขนมจีนน้ำพริก ข้าวแช่ชาววังโดยแต่ละเมนูที่รายการเลือกสรรมานำเสนอ จะมีผู้รู้มาสอนวิธีการปรุงอาหาร พร้อมกับเผยสูตรลับเฉพาะตัว และเคล็ดลับความอร่อย
ครัวคุณต๋อย Saturday
รายการ ครัวคุณต๋อย Saturday มีรูปแบบรายการ แบ่งออกเป็น 3 ช่วง ดังต่อไปนี้
ช่วงที่ 2
โดยแต่ละเมนูที่รายการเลือกสรรมานำเสนอ จะมีผู้รู้ตัวจริงมาสอนวิธีการปรุงอาหาร  พร้อมเผยสูตรลับเฉพาะตัว และเคล็ดลับความอร่อยที่ไม่เคยเปิดเผยที่ไหน
ภาษาเนปาล
ภาษาเนปาล เป็นภาษากลุ่มอินโด-อารยันที่พูดในประเทศเนปาล ประเทศอินเดีย ประเทศภูฏาน และบางส่วนของประเทศพม่า เป็นภาษาราชการของประเทศเนปาล ประชากรประมาณครึ่งหนึ่งของเนปาลพูดภาษาเนปาลเป็นภาษาแม่ และชาวเนปาลอื่น ๆ หลายคนพูดเป็นภาษาที่สอง
ภาษาเนปาลมีวรรณกรรมขนาดเล็กในช่วงครึ่งหลังของคริสต์ศตวรรษที่ 19 ซึ่งรวมถึง "อัธยาตมะ รามายณะ" (Adhyatma Ramayana) ประพันธ์โดย สุนทรานันทะ พร (Sundarananda Bara) (1833) ซึ่งเป็นการรวมนิทานพื้นเมืองที่ไม่ปรากฏผู้แต่ง และรามายณะ โดย ภานุภักตะ (Bhanubhakta) นอกจากนี้ยังมีผลงานแปลจากภาษาสันสกฤต รวมถึงไบเบิลด้วย
การจัดจำแนก
ภาษาเนปาล ตั้งแต่แรกเรียกว่า ขสภาษา (खस भाषा) หมายถึงภาษาของ ชาวขัส/ชาวคัส (खस) ชื่อของภาษาเนปาลในภาษาเนปาลคือ ขสกุรา/คัสกุรา (खस कुरा) ปัจจุบันเรียกอย่างเป็นทางการว่า เนปาลีภาษา (नेपाली भाषा) ชื่ออื่น ๆ ของภาษานี้มีมากมาย คนที่พูดภาษาอังกฤษเรียกว่า เนปาลี (Nepali) หรือ เนปาลีส (Nepalese) นอกจากนี้มีชื่ออื่น เช่น โกร์ขลีภาษา (गोर्खाली भाषा) หรือ โกรขาภาษา (गोरखा भाषा) แปลว่าภาษาของชาวกุรข่า และ ปรรวเตกุรา (पर्वते कुरा) แปลว่าภาษาของภูเขา
ภาษาเนปาลเป็นภาษาในภาษากลุ่มปาหารีที่อยู่ทางตะวันออกสุด ซึ่งเป็นกลุ่มของภาษาที่มีความสัมพันธ์กันภาษาที่พูดทั่วทั้งระดับต่ำของเทือกเขาหิมาลัยระหว่างเนปาลตะวันออกไปถึงรัฐอุตตรจัลประเทศและรัฐหิมาจัลประเทศของอินเดีย ภาษาเนปาลพัฒนาในพื้นที่ใกล้เคียงกับตระกูลภาษาย่อยทิเบต-พม่าจำนวนหนึ่ง โดยเฉพาะภาษาเนวารี และแสดงถึงอิทธิพลของตระกูลภาษาย่อยทิเบต-พม่าที่มีต่อภาษานี้
ภาษาเนปาลมีความสัมพันธ์ใกล้เคียงกับภาษาฮินดี แต่เป็นภาษาที่มีความอนุรักษนิยมมากกว่า เนื่องจากยืมคำจากภาษาเปอร์เซีย และภาษาอังกฤษน้อยกว่า และใช้คำที่มาจากภาษาสันสกฤตมากกว่า ในปัจจุบัน ภาษาเนปาลเขียนโดยใช้อักษรเทวนาครี (Devanagari script) ส่วนภูชิโมล (Bhujimol) เป็นอักษรโบราณพื้นเมืองของเนปาล
จำนวนผู้พูด
ในอินเดีย มีผู้พูดภาษาเนปาลในรัฐสิกขิมและบริเวณใกล้เคียงในรัฐเบงกอลตะวันตก มีผู้พูดภาษาเนปาล 300,000 คนในสิกขิม รวมแล้วมีผู้พูดภาษาเนปาลในอินเดียราว 1 ล้านคน
ประวัติ
เมื่อ 500 ปีที่ผ่านมาชาวข่าจากที่ราบการ์นาลี-เภรี-เซตีอพยพไปทางตะวันออกเข้าสู่ที่ราบสูงคาม แล้วไปสู่ที่ราบคันทาลีที่เหมาะสมกับการปลูกข้าวกลุ่มหนึ่งที่แพร่ขยายไปคือชาวกุรข่าซึ่งเป็นกลุ่มที่อยู่ระหว่างโปขราแลกาฐมาณฑุ ใน พ.ศ. 2243 ผู้นำของชาวกุรข่าคือปริฐวี นารายัณ ชาห์ นำกองทหารเข้ายึดครองกุรุง มาคัร และชาวเผ่าตามหุบเขาอื่นๆ และจัดตั้งอาณาจักรในแถบเทือกเขาหิมาลัย เมื่อชาวกุรข่าเข้ามามีอำนาจเหนือราชวงศ์ดั้งเดิมที่เป็นชาวคาส ภาษาของชาวกุรข่าจึงมีชื่อว่าภาษาคาสกุรา
กองทหารปริฐวี นารายัณยึดครองได้ตั้งแต่หุบเขากาฐมาณฑุไปจนถึงที่ราบคันทาลี บริเวณนี้มีชื่อว่าเนปาลในสมัยนั้น เมืองกาฐมาณฑุกลายเป็นเมืองหลวง และได้ขยายอำนาจออกไปทุกทิศ ทำให้เกิดความขัดแย้งกับอังกฤษและจีน จึงมีการตกลงกำหนดเขตของบริเวณที่จะเป็น "เนปาล" และทั้งจีนและอังกฤษรับรองความเป็นรัฐของเนปาล เมื่อหุบเขากาฐมาณฑุกลายเป็นศูนย์กลางของเนปาล ภาษาของชาวกุรข่าจึงเป็นที่รู้จักในชื่อภาษาเนปาลไปด้วย
ซ่าหริ่ม
ซ่าหริ่ม หรือ ซาหริ่ม เป็นขนมไทยประเภทหนึ่งมีลักษณะเป็นเส้นที่มักมีหลายสีและรับประทานกับน้ำกะทิโดยมีรสชาติหอมมันและมีกลิ่นใบเตยอีกด้วย ซ่าหริ่มมีขายอยู่ตามตลาดทั่วไปในประเทศไทยและเป็นที่นิยมเป็นอย่างมาก นิยมรับประทานกันในช่วงฤดูร้อน มักรับประทานโดยเติมน้ำเชื่อมและน้ำแข็ง ส่วนผสมสำคัญมีแป้งถั่วเขียว น้ำลอยดอกมะลิ น้ำตาลทราย น้ำใบเตยคั้น และน้ำกะทิ ปัจจุบันส่วนผสมอาจเปลี่ยนเล็กน้อย เช่น ใช้สีสังเคราะห์แทนสีธรรมชาติ และใช้แป้งสำเร็จรูปที่หาซื้อได้ง่าย
ประวัติ
ที่มาของขนมยังไม่เป็นที่แน่ชัดสำหรับซ่าหริ่ม บทความทางการเมืองที่วิเคราะห์คำว่าซ่าหริ่มได้อ้างถึงบทประพันธ์ในสมัยราชการที่สองที่ว่าความว่า
"ซ่าหริ่มลิ้มหวานล้ำ แทรกใส่น้ำกะทิเจือ วิตกอกแห้งเครือ ได้เสพหริ่มพิมเสนโรย"
แล้วยังพบว่าซ่าหริ่มไม่ได้มาจากโปรตุเกสเพราะชาวโปรตุเกสจะทำขนมแห้งมากกว่าขนมเปียก ทว่า ซ่าหริ่มได้พัฒนามาจากทับทิมกรอบและลอดช่องสิงคโปร์ ทั้งหมดเป็นขนมแป้งเหนียวใสคล้ายวุ้นเส้นผสมสี และปัจจุบันชาวชวา-มลายูเรียกขนมนั้นว่า Dawet ดาเวต เรียกตัวแป้งวุ้นว่าเชนดอล Cendol จึงเชื่อได้ว่าซ่าหริ่มเป็นขนมที่ชาวไทยนำมาจากชาวชวาตั้งแต่สมัยกรุงศรีอยุธยาตอนปลาย แต่ก็ได้รับการพัฒนาและปรับรูปแบบโดยชาวบ้านที่เรียกกันว่าภูมิปัญญาชาวบ้านนั่นเอง
วิภาวรรณ เทียมปาน ได้จัดทำเอกสารเกี่ยวกับองค์ความรู้ของขนมไทยและอธิบายว่า "เป็นขนมที่ดัดแปลงมาจากขนมลอดช่อง แตกต่างกันตรงขนาดและสีของตัวเส้น ขนมลอดช่องจะมีเส้นใหญ่ ส่วนขนมซ่าหริ่มจะมีเส้นเล็กกว่า และมีสีสันหลากหลายสี" ทั้งยังบอกว่าขนมซ่าหริ่มนิยมรับประทานกันในฤดูร้อน
การใช้ชื่อเรียกในบริบทการเมืองไทย
ในช่วงวิกฤตการณ์การเมืองไทย พ.ศ. 2548–2553 ซึ่งกลุ่มผู้สนับสนุนทางการเมืองใช้สีเสื้อในการระบุอัตลักษณ์ทางการเมือง ได้มีการเปรียบเทียบกลุ่มเสื้อหลากสีเป็น "สลิ่ม" เพราะมีหลายสี โดยเชื่อว่ามีที่มาจากคำเรียกในเว็บบอร์ดพันทิป.คอม
ไครเซออร์
ไครเซออร์ (Χρυσάωρ, Khrusaōr; Chrysaor; แปลว่า "ผู้มีอาวุธทองคำ") เป็นบุคคลในเทพปกรณัมกรีก เป็นบุตรของโพไซดอน (Poseidon) เจ้าสมุทร กับเมดูซา (Medusa) อสุรกาย และเป็นพี่ชายของเพกาซัส (Pegasus) ม้ามีปีก ไครเซออร์มักปรากฏรูปโฉมเป็นบุรุษหนุ่ม
สำหรับกำเนิดของไครเซออร์นั้น ย้อนไปถึงคราวที่เมดูซาเป็นหญิงรูปงาม มีผู้คนสนใจมากมาย นางรูปงามมาก จึงทำให้เทวีอะธีน่าอิจฉา แล้วมีอีกคนที่ชื่อโพไซดอน ชื่นชอบเมดูซ่าเหมือนคนอื่นๆ อยากได้มาครอบครอง เมดูซ่าบำเพ็ญเพียรที่วิหารอะธีน่า และถือพรหมจรรย์ โพไซดอนเข้ามาข่มขืนนางถึงวิหารเทวีอะธีน่า อะธีน่าที่อิจฉาและเกลียดฉันนางรู้ เลยได้จังหวะ จึงประกาศให้ทุกคนในเมืองรู้ว่า นางทำสิ่งไม่ดีในวิหารของตน เทวีอะธีน่าได้โอกาสจึงสาปนางเป็นอสุรกายมีผมเป็นอสรพิษ บางตำราว่า อะทีนายังสาปให้นางมีปีกสีทองงอกออกมาจากศีรษะด้วย ครั้นเพอร์ซิอัส (Perseus) วีรบุรุษ มาตัดศีรษะเมดูซาไปถวายพระเจ้าพอลีเดกทิส (Polydectes) แห่งเกาะเซรีฟอส (Serifos) โลหิตเมดูซาไหลร่วงลงมหาสมุทร และไครเซออร์กับม้าเพกาซัสก็ผุดขึ้นมาจากมหาสมุทรนั้น บางตำราว่า ทันทีที่เพอร์ซิอัสตัดศีรษะเมดูซา โลหิตกระเด็นจากคอนางออกมาเป็นไครเซออร์กับเพกาซัส เทพปกรณัมว่า ต่อมา ไครเซออร์ได้เป็นพระเจ้าแผ่นดินไอเบียเรีย (Iberia)
ความจริงของเมดูซ่า "เมดูซ่าไม่ได้ทำร้ายผู้คน มีแต่ผู้คนทำร้ายนาง นางถูกสาปว่าถ้าใครมองดวงตานางจะกลายเป็นหิน นางไปที่ไกลแสนไกล แต่ก็ยังเจอพวกอัศวินหลายคนได้ยินเรื่องราวเกี่ยวกับเมดูซ่า จึงพากันท้าทาย โดยปกติแล้วถ้าใครจะทำร้ายเรา เราก็ต้องป้องกันตัว เมดูซ่าก็เช่นกัน เธอก็เป็นแค่คนธรรมดาทั่วไป อย่านำเรื่องราวไปบอกมั่วๆ นางโดนคุกคามทางเพศ นางถูกใส่ร้าย นางเป็นคนบริสุทธิ์ อะธีน่าที่ถูกมองว่าดีก็ดันกลับกันเธอมีบทบาทที่ดูเลวร้ายสำหรับคนปัจจุบัน เมดูซ่าที่ผู้คนมองว่าเลว เธอนั้นไม่ได้เลวโดยธรรมชาติของเธอเอง ทั้งที่เธอได้พยายามหนีไปในที่ห่างไกลเพื่อจะได้ไม่ถูกพบเจอโดยผู้ใด เพื่อไม่ให้ผู้คนกลายเป็นหินเพราะเธอ เรื่องราวนี้อาจจะกล่าวได้ว่าเป็นเพราะความอิจฉาริษยาของอะธิน่า"
ภาษาเนวาร์
ภาษาเนวาร์ หรือ ภาษาเนวารี หรือ เนปาล ภาษา (नेपाल भाषा, Nepal Bhasa, Newah Bhaye) เป็นภาษาหลักภาษาหนึ่งของเนปาล อยู่ในตระกูลทิเบต-พม่า เป็นภาษาในตระกูลนี้เพียงภาษาเดียวที่เขียนด้วยอักษรเทวนาครี พูดโดยชาวเนวาร์ ซึ่งอยู่ในหุบเขากาฐมาณฑุ มีความคล้ายคลึงกับภาษากลุ่มอินโด-อิเรเนียนด้วย
คำว่า เนปาล ภาษา นี้เป็นคนละภาษากับภาษาเนปาล (ซึ่งเจ้าของภาษาเรียกว่า เนปาลี ภาษา)
การแพร่กระจายทางภูมิศาสตร์
มีผู้พูดในเนปาลราว 1 ล้านคน เมื่อพ.ศ. 2544 มีผู้พูดนอกประเทศเนปาลราว 2-3 พันคน ผู้พูดกระจายไปในบริเวณต่างๆ ดังนี้ เนื่องจากการอพยพ จึงมีผู้พูดภาษาเนวาร์ กระจายไปในหลายประเทศ เช่น ญี่ปุ่น สหรัฐ และอังกฤษ
ประวัติและพัฒนาการ
ต้นกำเนิดของภาษานี้ไม่แน่ชัด นอกจากมีข้อมูลว่าได้รับอิทธิพลจากภาษาทิเบต ภาษาไกราตี ภาษาไมถิลี ภาษาบาลี ภาษาสันสกฤต ภาษาคาส (ภาษาเนปาล) ภาษาฮินดีและภาษาอื่นๆ ในบริเวณนั้น ภาษานี้เข้ามาเป็นภาษากลางแทนที่ภาษาสันสกฤตในยุคกลางของเนปาล โดยเป็นภาษาที่ใช้ในศิลาเลขหรือศิลาจารึก หลักฐานเก่าสุดของภาษานี้คือ “ใบปาล์มจากอูกู พาหัล” มีอายุราว พ.ศ. 1657 ตัวอย่างบางบรรทัดซึ่งเป็นการอภิปรายเกี่ยวกับธุรกิจและการค้าได้แก่
छीन ढाको तृसंघष परिभोग। छु पुलेंग कीत्य बिपार वस्त्र बिवु मिखा तिवु मदुगुन छु सात दुगुनव ल्है।
ภาษานี้มีการใช้อย่างต่อเนื่องในยุคกลางของเนปาล เป็นทั้งภาษาในกวีนิพนธ์และบทละคร ตัวอย่างเช่น หนังสือ โมโอลเทพศาศิเทพ เขียนโดย ชคัตประกาศ มัลลา ซึ่งเป็นการบรรยายถึงพระศิวะ
धु छेगुकि पाछाव वाहान तिलहित बिया हिङ लाहाति थाय थायस
ภาษานี้ถูกแทนที่ด้วยภาษาคาส (ภาษาเนปาล) ในสมัยราชวงศ์ศะห์ ภาษาคาสกลายเป็นภาษาราชการและเรียกว่าภาษาเนปาลี ส่วนภาษาเนวาร์ที่เคยใช้ชื่อภาษาเนปาลมาก่อน เปลี่ยนมาใช้ชื่อภาษาเนวาร์แทน กวีที่มีชื่อเสียงของภาษาเนวาร์คือ สิทธิทัส มหาชู ซึ่งมีชีวิตในยุคมืดของภาษาเนวาร์ เขาแปลรามายณะป็นภาษาเนวาร์ และเขียนบทกวีเกี่ยวกับศีลธรรม ตัวอย่างเช่น
सज्जन मनुष्या संगतनं मूर्ख नापं भिना वै पलेला लपते ल वंसा म्वति थें ल सना वै
ภาษาเนวาร์มีการเปลี่ยนแปลงมากในระยะเวลาที่ผ่านมาจนแบ่งได้เป็นยุคเก่าและยุคใหม่ แต่ไม่มีจุดแบ่งที่ชัดเจนระหว่างสองยุคนี้ ภาษาเนวาร์ยุคใหม่จัดเป็นตระกูลภาษาย่อยทิเบต-พม่าที่ถูกทำให้เป็นอินเดียมากที่สุด ซึ่งเป็นผลมาจากการติดต่อกับผู้คนที่พูดภาษากลุ่มอินโด-อิเรเนียน เป็นเวลาหลายศตวรรษ โดยเพิ่มการผันคำนาม การผันกริยาตามกาล ปัจจุบันภาษาเนวาร์ยุคใหม่ มีการใช้อย่างแพร่หลายทั้งในสื่อสิ่งพิมพ์ โทรทัศน์ และเว็บไซต์
ซิ่นลายหงส์
ซิ่นลายหงส์ เป็นละครโทรทัศน์ไทย แนวพีเรียด ดราม่า จากบทประพันธ์ของ ณไทย ภัทรกวีกานท์ ผลิตโดย บริษัท ดีคืนดีวัน จำกัด โดยผู้จัด เมย์ เฟื่องอารมย์ เขียนบทโทรทัศน์โดย ปริศนา และ ณไทย ภัทรกวีกานท์ กำกับการแสดงโดย อดุลย์ บุญบุตร นำแสดงโดย สุธีวัน ทวีสิน , นิธิดล ป้อมสุวรรณ, กุลมาศ ลิมปวุฒิวรานนท์ , ชลฤดี อมรลักษณ์ , วันชนะ สวัสดี , นุสบา ปุณณกันต์ , ภัครมัย โปตระนันท์ , พีท ทองเจือ , กฤตฎ์ อมรชัยฤกษ์ , พีรกร โพธิ์ประเสริฐ และนักแสดงชั้นนำอีกมากมาย ออกอากาศทุกคืน วันจันทร์ - วันพฤหัสบดี เวลา 18.45 - 19.45 น. และออกอากาศซ้ำเช้ามืดทุกวันอังคารถึงวันเสาร์ เวลา 00.25 - 01.25 น. เริ่มออกอากาศตอนแรกวันอังคารที่ 13 พฤศจิกายน - 24 ธันวาคม พ.ศ. 2561 ต่อจากละคร สาปกระสือ
ละครโทรทัศน์เรื่อง ซิ่นลายหงส์ นำเสนอดราม่าร้อนแรงที่สะท้อนความเชื่อในเรื่องของกฎแห่งกรรมและการเวียนว่ายตายเกิดผ่านวัฒนธรรมอันงามวิไลของชาวอีสาน โดยมีผ้าซิ่นลายหงส์เป็นสื่อสัญลักษณ์สำคัญของเรื่อง ซึ่งผ้าซิ่นนั้นเป็นสัญลักษณ์บ่งบอกถึงความเป็นสตรีและวัฒนธรรมอีสาน (รวมถึงวัฒนธรรมลาว) "ซิ่นลายหงส์" พ้องเสียงกับคำว่า "สิ้นลายหงส์" ซึ่งมีนัยทางนามธรรมที่สะท้อนถึง กฎไตรลักษณ์ และ โลกธรรม 8 เนื้อหาละครมีการนำเสนอถึงสัจธรรมในชีวิตมนุษย์ ร้อยเรียงเรื่องราวการพุ่งทะยานขึ้นสู่จุดสูงสุดและพลิกผันดิ่งสู่จุดต่ำสุดในชีวิตของสตรีที่ถูกขนานสมญานามว่าเป็น "นางพญาหงส์"
องค์กรแห่งชาติปะโอ
องค์กรแห่งชาติปะโอ (Pa-O National Organization; ပအိုဝ်း အမျိုးသား အဖွဲ့ချုပ်) เป็นองค์กรทางการเมืองของชาวปะโอในพม่า โดยมีกองทัพแห่งชาติปะโอเป็นกองกำลังติดอาวุธ มีกำลังทหารประมาณ 400–700 คน กองกำลังนี้ได้ตกลงสงบศึกกับกองทัพพม่า เมื่อ 11 เมษายน พ.ศ. 2534 และได้ควบคุมเขตพิเศษ 6 ในรัฐชานภาคใต้
อันเดรอา อากิเลรา
อันเดรอา บิกโตเรีย อากิเลรา ปาเรเดส (Andrea Victoria Aguilera Paredes; เกิดวันที่ 27 เมษายน พ.ศ. 2544) เป็นนางแบบและนางงามชาวเอกวาดอร์ ได้รับตำแหน่งมิสแกรนด์เอกวาดอร์ และเป็นตัวแทนประเทศเอกวาดอร์ ในการประกวดเวทีมิสแกรนด์อินเตอร์เนชันแนล 2021 ณ กรุงเทพมหานคร, ประเทศไทย และเธอได้คว้ารางวัลรองชนะเลิศอันดับ 1 เมื่อวันที่ 4 ธันวาคม 2564 และเธอได้รับการแต่งตั้งให้ดำรงตำแหน่ง มิสซูปราเนชันแนลเอกวาดอร์ 2023 และเป็นตัวแทนประเทศเอกวาดอร์ ในการประกวดเวทีมิสซูปราเนชันแนล 2023 ณ มาวอปอลสกา, ประเทศโปแลนด์ และเธอได้คว้ารางวัลชนะเลิศ เป็น มิสซูปราเนชันแนล 2023 เมื่อวันที่ 14 กรกฎาคม 2566
ประวัติ
อันเดรอา เธอเกิดที่ประเทศเอกวาดอร์ เธอเป็นนางแบบและนางงามชาวเอกวาดอร์ กำลังศึกษาระดับปริญญาตรีทางด้านการแพทย์
มิสแกรนด์เอกวาดอร์ 2021
อันเดรอาได้เข้าร่วมการประกวดมิสแกรนด์เอกวาดอร์ 2021 และเธอก็สามารถเอาชนะสาวงามผู้เข้าประกวดทั้งหมด และคว้าตำแหน่งมิสแกรนด์เอกวาดอร์2021 ไปครองได้สำเร็จ และเธอจะเป็นตัวแทนของเอกวาดอร์ ในการประกวดมิสแกรนด์อินเตอร์เนชันแนล 2021 ในเดือนธันวาคม
มิสแกรนด์อินเตอร์เนชันแนล 2021
อันเดรอา เป็นตัวแทนของเอกวาดอร์ในการเข้าร่วมการประกวดมิสแกรนด์อินเตอร์เนชันแนล 2021 ที่ประเทศไทย และเธอได้รับรางวัลรองชนะเลิศอันดับที่ 1
ฌ็อง-มาร์ก เอโร
ฌ็อง-มาร์ก เอโร (Jean-Marc Ayrault, ) เกิดวันที่ 25 มกราคม ค.ศ. 1950 เป็นนักการเมืองชาวฝรั่งเศสสังกัดพรรคสังคมนิยม ซึ่งได้รับการแต่งตั้งดำรงตำแหน่งเป็นนายกรัฐมนตรีแห่งสาธารณรัฐฝรั่งเศสตั้งแต่วันที่ 15 พฤษภาคม ค.ศ. 2012 จนถึงวันที่ 31 มีนาคม ค.ศ. 2014 เขายังเคยดำรงตำแหน่งนายกเทศมนตรีเมืองน็องต์ในปี ค.ศ. 1989 และยังเป็นผู้นำพรรคสังคมนิยมในสภาผู้แทนราษฎรฝรั่งเศสตั้งแต่ปี ค.ศ. 1997 จนถึง ค.ศ. 2012ด้วย
ฌ็อง-มาร์ก เอโร ได้แถลงข่าวลาออกจากตำแหน่งก่อนวาระเมื่อวันที่ 31 มีนาคม ค.ศ. 2014 อันมีผลสืบเนื่องมาจากการเสียที่นั่งจำนวนมากของพรรค ในการเลือกตั้งเทศบาลท้องถิ่นของฝรั่งเศสประจำปี ค.ศ. 2014 และผู้รับตำแหน่งนายกรัฐมนตรีคนถัดไปคือ มานุแอล วาลส์
ดูเพิ่ม
1950
ปฐมพยาบาล
มีหลายสถานการณ์ซึ่งอาจต้องการปฐมพยาบาล และหลายประเทศมีกฎหมาย ข้อบังคับหรือแนวทางซึ่งชี้ชัดระดับการให้ปฐมพยาบาลขั้นต่ำในบางสถานการณ์ ซึ่งปฐมพยาบาลนี้อาจรวมการฝึกหรืออุปกรณ์เครื่องมือเฉพาะซึ่งมีอยู่ในที่ทำงาน (เช่น เครื่องกระตุกหัวใจไฟฟ้าชนิดอัตโนมัติ) การจัดหาผู้เชี่ยวชาญปฐมพยาบาลให้ครอบคลุมที่สาธารณะ หรือการฝึกปฐมพยาบาลภาคบังคับในโรงเรียน ทว่า ปฐมพยาบาลไม่จำเป็นต้องอาศัยอุปกรณ์เครื่องมือหรือมีความรู้มาก่อนโดยเฉพาะ และสามารถหาเอาได้จากวัสดุที่มีอยู่ ณ เวลานั้น โดยผู้ปฐมพยาบาลจะไม่เคยฝึกมาก่อนก็ได้
ชุดปฐมพยาบาล
ชุดปฐมพยาบาล นั้นจะมีทั้งรูปแบบที่เป็นถุงที่มีลักษณะแข็งแรง ทนทาน หรือเป็นกล่องพลาสติกใส ชุดประถมพยาบาลส่วนใหญ่จะมีสัญลักษณ์กากบาทสีขาวบนพื้นสีเขียวอยู่บนชุดปฐมพยาบาล
ตัวอย่างของที่อยู่ในชุดปฐมพยาบาล:
Brevisiana
Brevisiana เป็นสกุลของมวนที่อยู่ในวงศ์ Cicadidae
สปีชีส์ในสกุลนี้พบในแอฟริกาตอนใต้
สปีชีส์ในสกุลนี้ ได้แก่:
สะเดา
สะเดา (Siamese neem tree, Nim, Margosa, Quinine) เป็นไม้ที่มีถิ่นกำเนิดในประเทศอินเดีย เจริญได้ดีในที่แล้ง ใช้ประโยชน์ได้มากมายทั้งเป็นอาหารและสร้างที่อยู่อาศัย ในใบและเมล็ดสะเดามีสารอาซาดิเรซติน (Azadirachtin) ซึ่งมีฤทธิ์เป็นสารฆ่าแมลง ในเมล็ดมีน้ำมันที่เรียกว่า margosa oil ใช้เป็นสีย้อมผ้าและยาฆ่าพยาธิในสัตว์เลี้ยง ขยายพันธุ์ด้วยการเพาะเมล็ด แต่ต้องรีบนำไปเพาะทันทีหลังจากเมล็ดร่วง มิฉะนั้น จะสูญเสียความสามารถในการงอกไปอย่างรวดเร็ว ชื่ออื่นได้แก่ สะเลียม (ภาคเหนือ)  กะเดา (ภาคใต้)
ลักษณะทางพฤกษศาสตร์
ไม้ต้น สูง 15 - 25 เมตร เปลือกต้นแตกเป็นร่องลึกตามยาว ยอดอ่อนสีน้ำตาลแดง ใบ เป็นใบประกอบแบบขนนก ออกเรียงสลับรูปใบหอก กว้าง 3-4 ซม. ยาว 4-8 ซม. โคนใบมนไม่เท่ากัน ขอบใบจักเป็นฟันเลื่อย แผ่นใบเรียบ สีเขียวเป็นมัน ดอก ออกเป็นช่อที่ปลายกิ่งขณะแตกใบอ่อน ดอกสีขาวนวล กลีบเลี้ยงมี 5 แฉก โคนติดกัน กลีบดอกโคนติดกัน ปลายแยกเป็น 5 แฉก ผล รูปทรงรี ขนาด 0.8 - 1 ซม. ผิวเรียบ ผลอ่อนสีเขียว สุกเป็นสีเหลืองส้ม เมล็ดเดี่ยว รูปรี
เคมี
ผล   มีสารขม bakayanin
ช่อดอก  มีสารพวกไกลโคไซด์ ชื่อ nimbasterin 0.005% และน้ำมันหอมระเหยที่มีรสเผ็ดจัดอยู่ 0.5%  นอกนั้นพบ  nimbecetin, nimbesterol, กรดไขมัน และสารที่มีรสขม
เมล็ด  มีน้ำมันขม margosic acid 45% หรือบางที่เรียก Nim Oil และสารขมชื่อ nimbin, nimbidin
Nim Oil  มี nimbidin เป็นส่วนมากและเป็นตัวออกฤทธิ์มีกำมะถันอยู่ด้วย
Kanakythyris
Kanakythyris เป็นสกุลของแบรคิโอพอดที่อยู่ในวงศ์ Terebratulidae มีเพียงสปีชีส์เดียวคือ Kanakythyris pachyrhynchos.
สปีชีส์ที่พบในโอเชียเนีย
โอดะ ฮิเดโนบุ
ยุทธการที่เซกิงะฮะระ
ฮิเดโนบุติดตามรับใช้ภายใต้อิชิดะ มิสึนะริ ระหว่างยุทธการที่เซกิงาฮาระใน ค.ศ. 1600 ก่อนการต่อสู้เขาได้ครอบครองปราสาทกิฟุ ซึ่งเป็นองค์ประกอบสำคัญในแผนโดยรวมของมิตสึนาริ แม้กระนั้นในที่สุดเขาก็สูญเสียปราสาทระหว่างยุทธการที่ปราสาทกิฟุกับอิเกดะ เทรูมาซะและฟูกูชิมะ มาซาโนริ หลังจากความพ่่ายแพ้ที่เซกิงะฮะระข้ารับใช้ของฮิเดโนบุกระทำเซ็ปปุกุในปราสาทกิฟุ พื้นกระดานเปื้อนเลือดในที่สุดก็กลายเป็นเพดานในวัดโซฟูกุในกิฟุ เพดานตอนนี้เรียกว่าเพดานเลือด ฮิเดโนบุเองก็เสียชีวิตไปแล้วห้าปีหลังจากความพ่ายแพ้ที่เซกิงาฮาระ
อาร์มีเนียนพรีเมียร์ลีก
อาร์มีเนียนพรีเมียร์ลีก (Հայաստանի Բարձրագույն Խումբ) เป็นการแข่งขันฟุตบอลลีกระดับสูงสุดของประเทศอาร์มีเนีย ลีกนี้เคยเป็นเพียงลีกภูมิภาคในช่วง ค.ศ. 1936–1991 ซึ่งอาร์มีเนียยังเป็นส่วนหนึ่งของสหภาพโซเวียต ต่อมาหลังจากที่ได้รับเอกราช ได้มีการก่อตั้งสหพันธ์ฟุตบอลอาร์มีเนียและอาร์มีเนียนพรีเมียร์ลีกซึ่งประกอบด้วยทีมประมาณ 9–10 ทีม ทีมชนะเลิศของลีกจะได้สิทธิ์เข้าร่วมแข่งขันยูฟ่าแชมเปียนส์ลีกรอบคัดเลือกรอบแรก
แทลเลียม
แทลเลียม (Thallium) คือธาตุที่มีหมายเลขอะตอม 81 และสัญลักษณ์คือ Tl เป็นธาตุโลหะสีเทา เนื้ออ่อนนุ่ม สามารถยืดได้คล้ายดีบุก แต่เมื่อสัมผัสอากาศจะเปลี่ยนสี  แทลเลียมเป็นธาตุที่มีลักษณะคล้ายอินเดียมคือเป็นโลหะที่หายาก และอ่อนนิ่มมาก ไม่มีการออกไซด์เคลือบที่ผิว ดังนี้นจึงเกิดปฏิกิริยาออกซิเดชันกับออกซิเจนในอากาศอย่างรวดเร็ว แทลเลียมมีเลขออกซิเดชันได้ทั้ง +1 และ +3
แทลเลียมมีพิษมาก ใช้ทำยาเบื่อหนูและฆ่าแมลง เป็นต้นเหตุให้เกิดมะเร็งจึงถูกห้ามใช้ในหลายประเทศ นอกจากนี้ยังใช้ตรวจสอบรังสีอินฟราเรดด้วย
เฟต/สเตย์ไนต์ เฮฟเวนส์ฟีล II. ลอสต์บัตเตอร์ฟลาย
'เฟต/สเตย์ไนต์ เฮฟเวนส์ฟีล II. ลอสต์บัตเตอร์ฟลาย' เป็นภาพยนตร์อนิเมะเรื่องที่สองของภาพยนตร์ไตรภาคเฟต/สเตย์ไนต์ เฮฟเวนส์ฟีลที่ผลิตโดยยูโฟเทเบิล และกำกับเรื่องโดยโทโมโนริ ซุโด ออกฉายครั้งแรกในโรงภาพยนตร์ที่ประเทศญี่ปุ่นเมื่อวันที่ 12 มกราคม พ.ศ. 2562 ส่วนที่ประเทศไทยออกฉายอย่างเป็นทางการเมื่อวันที่ 28 กุมภาพันธ์ พ.ศ. 2562
เนื้อเรื่องจะดำเนินต่อจากภาพยนตร์เรื่อง เฟต/สเตย์ไนต์ เฮฟเวนส์ฟีล I. เพรสเซจฟลาวเวอร์ โดยหลังจากที่เอมิยะ ชิโร่ได้สูญเสียเซเบอร์ไปและส่วนมากจะมุ่งเน้นไปยังความสัมพันธ์ระหว่างเอมิยะ ชิโร่และมาโต้ ซากุระ
ภาพยนตร์เรื่องนี้ประสบความสำเร็จในเชิงพาณิชย์เนื่องจากทำรายได้ถึง 1.5 พ้นล้านเยนเร็วกว่าภาพยนตร์เรื่องแรก และทำรายได้รวมทั่วโลกมากกว่า 19.8 ล้านดอลลาร์สหรัฐ ในขณะที่ภาพยนตร์ในรูปแบบดีวีดีและบลูเรย์รวมกันแล้วมียอดขาย 69,832 แผ่นในสัปดาห์แรก ซึ่งมากกว่าภาพยนตร์เรื่องแรก 25 เปอร์เซ็นต์
การตลาด
ในการโปรโมตภาพยนตร์ได้มีการจับมือกับพิซซ่าฮัทเพื่อเริ่มต้นแคมเปญตั้งแต่วันที่ 21 มกราคม พ.ศ. 2562 ถึงวันที่ 28 มกราคม พ.ศ. 2562 ในระหว่างแคมเปญถ้าลูกค้าสั่งสินค้าบางอย่างผ่านพิซซ่าฮัทออนไลน์จะมีสิทธิ์ได้รับถาดพิซซ่าที่มาพร้อมกับลายเส้นนักพากย์ ในวันที่ 25 มกราคม พ.ศ. 2562 ได้จับมือกับเกมมือถือที่ได้รับความนิยมไปทั่วโลกพัซเซิลแอนด์ดราก้อนส์เพื่อนำตัวละครจากภาพยนตร์ลงไปยังเกมดังกล่าว
ผู้ชมภาพยนตร์ตั้งแต่วันที่ 9 ถึง 15 กุมภาพันธ์ พ.ศ. 2562 จะได้รับแผ่นฟิลม์จากฉายต่าง ๆ ของเรื่อง ในวันที่ 19 กุมภาพันธ์ พ.ศ. 2562 ได้มีการประกาศทางทวิตเตอร์อย่างเป็นทางการว่าผู้ชมภาพยนตร์ตั้งแต่วันที่ 23 กุมภาพันธ์ พ.ศ. 2562 ถึงวันที่ 1 มีนาคม พ.ศ. 2562 จะได้รับบอร์ดภาพขนาดเอโฟร์ที่วาดโดยโทโมโนริ ซุโด
เพลง
ในเดือน เมษายน พ.ศ. 2559 เว็บไซต์อย่างเป็นทางการได้เปิดเผยว่ายูกิ คาจิอูระจะกลับมาเป็นผู้แต่งเพลงให้กับภาพยนตร์ไตรภาคเฟต/สเตย์ไนต์ เฮฟเวนส์ฟีล หลังจากที่เคยแต่งเพลงประกอบให้กับเวทศาสตรา มหาสงครามและปฐมบทสงครามจอกศักดิ์สิทธิ์ ในวันที่ 1 พฤศจิกายน พ.ศ. 2561 ได้มีการประกาศว่าเอเมะจะมาร้องเพลงธีมหลัก "I beg you" ที่ประพันธ์โดยยูกิ คาจิอูระ ตัวเพลงจะอยู่ในซิงเกิลที่ 16 ของเอเมะ โดยวางจำหน่ายเมื่อวันที่ 9 มกราคม พ.ศ. 2562 ในขณะที่ดรามาซีดีพร้อมกับบทสัมภาษณ์วางจำหน่ายเมื่อวันที่ 12 มกราคม พ.ศ. 2562 อนิเพล็กซ์ได้วางจำหน่ายอัลบั้มเพลงประกอบภาพยนตร์เมื่อวันที่ 21 สิงหาคม พ.ศ. 2562 ในอัลบั้มนั้นมีต้นฉบับเพลงประกอบภาพยนตร์อยู่ทั้งหมด 37 เพลงที่แต่งโดยยูกิ คาจิฮูระ
โรงหนัง
ลอสต์บัตเตอร์ฟลาย จัดฉายรอบปฐมทัศน์ครั้งแรกในโลกที่โรงภาพยนตร์ชินจุกุวอลด์ 9 ในกรุงโตเกียว และยูโฟเทเบิลซีนีมา ในจังหวัดโทกูชิมะเมื่อวันที่ 9 มกราคม พ.ศ. 2562 ซึ่งต่อมาได้เริ่มออกฉายอย่างเป็นทางการในโรงภาพยนตร์ทั่วประเทศญี่ปุ่นมากกว่า 131 แห่งเมื่อวันที่ 12 มกราคม พ.ศ. 2562
ดรีมเอกซ์เพรสร่วมกับโครงการแจมไทยแลนด์ได้ประกาศเป็นผู้ถือลิขสิทธิ์ของภาพยนตร์ในประเทศไทยเมื่อวันที่ 20 ธันวาคม พ.ศ. 2561 แรกเริ่มจัดฉายรอบปฐมทัศน์ในระบบ 4DX ณ โรงภาพยนตร์ พารากอน ซีนีเพล็กซ์ เมื่อวันที่ 23 ถึง 24 มิถุนายน พ.ศ. 2562 และได้เริ่มออกฉายอย่างเป็นทางการเมื่อวันที่ 28 กุมภาพันธ์ พ.ศ. 2562
อนิเพล็กซ์ออฟอเมริกาได้ประกาศที่งานอนิเมะเอกซ์โป ปี พ.ศ. 2561 ว่าพวกเขาจะเป็นผู้เผยแพร่ภาพยนตร์เรื่องนี้ในสหรัฐอเมริกา ได้เริ่มจัดฉายรอบปฐมทัศน์ที่โรงภาพยนตร์ Regal LA Live ในลอสแอนเจลิสเมื่อวันที่ 23 กุมภาพันธ์ พ.ศ. 2562 และได้ออกฉายในโรงภาพยนตร์ทั่วประเทศเมื่อวันที่ 14 มีนาคม พ.ศ. 2562 ด้วยความร่วมมือของฟาทอมอีเวนส์ ไมตีมีเดียได้ออกฉายภาพยนตร์เรื่องนี้ในประเทศใต้หวันเมื่อวันที่ 15 มีนาคม พ.ศ. 2562 อนิพลัสได้ออกฉายภาพยนตร์เรื่องนี้ในประเทศเกาหลีใต้เมื่อวันที่ 21 มีนาคม พ.ศ. 2562
เมดแมนเอนเตอร์เทนเมนต์ผู้เผยแพร่ภาพยนตร์เรื่องนี้ที่ประเทศออสเตรเลียและนิวซีแลนด์ได้ประกาศว่าพวกเขาจะจัดฉายภาพยนตร์ในรอบปฐมทัศน์ที่งานแมดแมนอนิเมะเฟสติวัลซิดนีย์ ปี พ.ศ. 2562 โดยได้กำหนดไว้ว่าจะออกฉายในโรงภาพยนตร์ทั่วประเทศภายหลังในปีนี้ โอเดกซ์ได้ออกฉายภาพยนตร์เรื่องนี้ในประเทศมาเลเซียเมื่อวันที่ 18 เมษายน พ.ศ. 2562 ไซนาฟิลม์กรุปคอร์ปอเรชันได้ออกฉายภาพยนตร์เรื่องนี้ในประเทศจีนเมื่อวันที่ 12 กรกฎาคม พ.ศ. 2562 ไดนิตร่วมมือกับเน็กซ์โซดิจิทัลจัดฉายภาพยนตร์เรื่องนี้ในประเทศอิตาลีเมื่อวันที่ 18 ถึง 19 มิถุนายน พ.ศ. 2562
โฮมมีเดีย
ลอสต์บัตเตอร์ฟลาย ออกวางจำหน่ายในรูปแบบดีวีดีและบลูเรย์เมื่อวันที่ 21 สิงหาคม พ.ศ. 2562 โดยจะแบ่งจำหน่ายเป็นแบบธรรมดาและแบบลิมิเต็ด ในแบบธรรมดาจะมีให้เลือกแผ่นบลูเรย์หรือดีวีดี ราคาของบลูเรย์อยู่ที่ 5,800 เยน ในขณะที่ดีวีดีมีราคาอยู่ที่ 4,800 เยน ในแบบลิติเตดจะเป็นแผ่นบลูเรย์เท่านั้นมีราคาอยู่ที่ 9,500 เยน ภาพของกล่องจะวาดโดยทากาชิ ทาเกอูจิ และจะมีของแถมติดมาเช่น แผ่นเพลงประกอบ, หนังสือเล่มเล็ก, สมุดรวมภาพ, และแผ่นที่รวมทีมงานกับนักพากย์ทักทายผู้ชมในงานที่จัดขึ้นที่โตเกียวและโกเบด้วยความยาวกว่า 100 นาที
บ็อกซ์ออฟฟิศ
ลอสต์บัตเตอร์ฟลาย เปิดตัวแรงติดอันดับ 1 ของบ็อกซ์ออฟฟิศประเทศญี่ปุ่นในช่วงสุดสัปดาห์แรก ทำรายได้ไป 602,841,741 เยน (ประมาณ 174 ล้านบาท) จากยอดขายตั๋ว 363,080 ใบ ซึ่งมียอดขายตั๋วสูงกว่าภาพยนตร์เรื่องแรกประมาณ 12 เปอร์เซ็นต์ และทำรายได้สูงกว่าภาพยนตร์เรื่องแรกในสัปดาห์เปิดตัวประมาณ 18 เปอร์เซ็นต์ ต่อมาทำรายได้ทะลุ 1 พ้นล้านเยนภายใน 12 วันแรกนับตั้งแต่ภาพยนตร์ออกฉายและทำให้ทำลายสถิติของภาพยนตร์เรื่องแรก ภาพยนตร์ตกมาอยู่อันดับสี่ในสัปดาห์ที่สาม และตกมาอยู่อันดับที่สิบในสัปดาห์ที่สี่ โดยทำรายได้รวมประมาณ 1,320,295,396 เยน (ประมาณ 380 ล้านบาท) ต่อมาสัปดาห์ที่ห้าร่วงออกจากอันดับที่สิบ แต่ยังคงทำรายได้ถึง 57,369,900 เยน (ประมาณ 16 ล้านบาท) รวมทั้งสิ้น 1,429,918,296 เยน (ประมาณ 409 ล้านบาท) ในวันที่ 19 กุมภาพันธ์ พ.ศ. 2562 ภาพยนตร์กวาดรายได้ไปถึง 1.5 พ้นล้านเยน (ประมาณ 430 ล้านบาท) จากยอดขายตั๋วมากกว่า 1 ล้านใบในประเทศญี่ปุ่น
ในต่างประเทศที่ประเทศฮ่องกงภาพยนตร์เรื่องนี้ทำรายได้ไป 1.15 ล้านดอลลาร์ฮ่องกง (ประมาณ 4 ล้านบาท) ที่ทวีปอเมริกาเหนือทำรายได้เปิดตัวอยู่ที่ $420,595 ล้านดอลลาร์สหรัฐ (ประมาณ 12 ล้านบาท) ที่ประเทศจีนกวาดรายได้เปิดตัวช่วงสุดสัปดาห์แรกถึง 3.5 ล้านดอลลาร์สหรัฐ (ประมาณ 107 ล้านบาท) ในวันที่ 14 กรกฎาคม พ.ศ. 2562 ภาพยนตร์เรื่องนี้ทำรายได้รวมทั่วโลกมากกว่า 19.8 ล้านดอลลาร์สหรัฐ (ประมาณ 609 ล้านบาท)
โฮมมีเดีย
ภาพยนตร์ในรูปแบบบลูเรย์แบบลิมิเต็ดทำยอดขายสูงสุดในการจัดอันดับยอดขายบลูเรย์รายสัปดาห์ของออริคอน โดยมียอดขายในสัปดาห์แรกอยู่ที่ 59,756 แผ่น ในขณะที่ดีวีดีมียอดขายอยู่ที่ 2,932 แผ่น และบลูเรย์แบบธรรมดามียอดขายอยู่ที่ 7,144 แผ่น ซึ่งรวมกันแล้วมียอดขายจำนวน 69,832 แผ่น
เพลง
เพลงธีมหลักของภาพยนตร์ "I beg you" (รวมเพลง I beg you / Hanabira-tachi no March / Sailing) ที่ร้องโดยเอเมะติดอันดับหนึ่งในออริคอนชาร์ตประจำสัปดาห์ โดยทำยอดขายมากกว่า 30,737 แผ่น ในสัปดาห์ที่สองตกมาอยู่อันดับสอง มียอดขายอยู่ที่ 14,593 แผ่น รวมเป็น 45,330 แผ่น
ภาคต่อ
ได้มีการเปิดเผยตัวอย่างของภาพยนตร์เรื่องที่สามและเรื่องสุดท้ายของไตรภาคหลังจากจบเอนด์เครดิตของภาพยนตร์ที่มาพร้อมกับชื่อเรื่อง "เฟต/สเตย์ไนต์ เฮฟเวนส์ฟีล III. สปริงซอง" มีกำหนดออกฉายในปี พ.ศ. 2563
แขวงตลาดน้อย
ตลาดน้อย เป็นแขวงหนึ่งในพื้นที่การปกครองของเขตสัมพันธวงศ์ กรุงเทพมหานคร
ประวัติศาสตร์
พื้นที่บริเวณตลาดน้อยเป็นถิ่นอยู่อาศัยของชาวจีนโพ้นทะเลและชาวไทยเชื้อสายจีนอีกแห่งหนึ่ง นอกเหนือจากย่านเยาวราชและสำเพ็งที่อยู่ใกล้เคียง มีประวัติความเป็นมาเก่าแก่ยาวนานตั้งแต่สมัยต้นกรุงรัตนโกสินทร์ เดิมเป็นตลาดที่คึกคักมาก โดยเรียกกันในภาษาแต้จิ๋วว่า "ตั๊กลักเกี้ย" (噠叻仔; ลูกตลาด, ตลาดน้อย) มีที่มาจากเจ้าสัวเนียม หรือเจ๊สัวเนียม ผู้เป็นเจ้าของที่ดินแถบนี้มีลูกสาวคนหนึ่งชื่อ "น้อย" เป็นท่าเรือและชุมชนที่รุ่งเรืองก่อนเยาวราช โดยมีชาวโปรตุเกส เป็นชนกลุ่มแรกที่เข้ามาอาศัยอยู่ จากนั้นจึงตามมาด้วยชาวจีน, ชาวญวน รวมถึงเขมรมาปักหลักอาศัย
สภาพทางกายภาพ
ปัจจุบันมีสภาพเป็นบ้านเรือนที่อาศัยของผู้คนในลักษณะอาคารพาณิชย์ขนาดเล็ก และตรอกซอกซอยต่าง ๆ และยังมีศาสนสถานสำคัญของหลายศาสนา และมีสิ่งก่อสร้างที่เป็นจุดเด่น เช่น ริเวอร์ซิตี้ หรือ สะพานพิทยเสถียร อีกทั้งยังเป็นที่ตั้งของสำนักงานเขตสัมพันธวงศ์ โดยหลายอาคารนั้นเป็นอาคารที่เก่าควรค่าแก่การอนุรักษ์ มีมากถึง 64 อาคาร
ตลาดน้อยเป็นหนึ่งในสถานที่ท่องเที่ยวที่ได้รับความนิยม ด้วยความเก่าแก่ของอาคารสถานที่ และวิถีชีวิตของผู้คนที่ยังคงเหมือนเดิมเช่นในอดีตอยู่ โดยมีถนนสายหลัก คือ ถนนเจริญกรุง บนพื้นที่ติดกับแขวงมหาพฤฒาราม เขตบางรัก โดยเฉพาะอย่างยิ่งในซอยเจริญกรุง 22 หรือ ตรอกตลาดน้อย ภายในซอยมีหลายสถานที่ ๆ ได้รับความสนใจ เช่น ศาลเจ้าโรงเกือก ศาลเจ้าโจวซือกง, บ้านโซวเฮงไถ่ บ้านโบราณที่มีอายุกว่า 200 ปี สร้างด้วยสถาปัตยกรรมแบบซื่อเหอย่วนของจีน, เซียงกง หรือ ซอยวานิช 2 แหล่งรวมอะไหล่รถยนต์ที่มีชื่อเสียง, โบสถ์กาลหว่าร์ ศาสนสถานของศาสนาคริสต์นิกายโรมันคาทอลิก, กรมเจ้าท่า และธนาคารไทยพาณิชย์ สาขาตลาดน้อย ซึ่งเป็นธนาคารแห่งแรกของประเทศไทย ตัวอาคารธนาคารเป็นสถาปัตยกรรมแบบโบซาร์ผสมนีโอคลาสสิก โดยก่อสร้างตั้งแต่ พ.ศ. 2451 ติดริมฝั่งแม่น้ำเจ้าพระยา ปัจจุบันก็ยังคงเปิดให้บริการอยู่ ซึ่งอาคารแห่งนี้เคยได้รับรางวัลอนุรักษ์สถาปัตยกรรม ASA ในปี พ.ศ. 2525 และบูรณะปรับปรุงในปี พ.ศ. 2538   นอกจากนี้แล้วถนนเจริญกรุงในแถบนี้ในอดีตยังปรากฏร่องรอยรางของรถรางบนพื้นถนนอีกด้วย ก่อนจะถูกราดทับด้วยยางในปลายปี พ.ศ. 2558
ที่ตั้งและอาณาเขต
แขวงตลาดน้อยตั้งอยู่ทางทิศตะวันออกเฉียงใต้ของเขตสัมพันธวงศ์ มีอาณาเขตติดต่อกับแขวงอื่นเรียงตามเข็มนาฬิกา ดังนี้
ภาควิชานิติศาสตร์ คณะสังคมศาสตร์ มหาวิทยาลัยเกษตรศาสตร์
ภาควิชานิติศาสตร์ เป็นหนึ่งในภาควิชาในสังกัดคณะสังคมศาสตร์ มหาวิทยาลัยเกษตรศาสตร์ โดยเปิดสอนในหลักสูตรนิติศาสตรบัณฑิตและวิชาทางด้านนิติศาสตร์ให้กับนิสิตในมหาวิทยาลัยเกษตรศาสตร์
ประวัติ
มหาวิทยาลัยเกษตรศาสตร์ได้เปิดสอนวิชาด้านนิติศาสตร์มาตั้งแต่การก่อตั้งมหาวิทยาลัยในปี พ.ศ. 2486 โดยมีหน่วยงานคือแผนกวิชานิติศาสตร์ สังกัดคณะสหกรณ์ โดยเน้นการสอนเกี่ยวกับกฎหมายสหกรณ์ และมีการเปลี่ยนแปลงอยู่หลายครั้ง โดยในปี พ.ศ. 2499 ได้ถูกรวมกับแผนกวิชาสังคมศาสตร์และเปลี่ยนเป็น แผนกวิชานิติศาสตร์และสังคมศาสตร์ สังกัดคณะเศรษฐศาสตร์สหกรณ์ จนต่อมาได้มีการก่อตั้งคณะวิทยาศาสตร์และอักษรศาสตร์และได้การศึกษาด้านสังคมศาสตร์ไปจึงได้กลับมาใช้ชื่อแผนกวิชานิติศาสตร์อีกครั้ง แต่ต่อมาก็ถูกยุบลงไป
ในปี พ.ศ. 2523 คณะสังคมศาสตร์ได้จัดตั้งภาควิชานิติศาสตร์ขึ้นใหม่อีกครั้ง โดยให้ภาควิชานิติศาสตร์เป็นภาควิชาบริการสำหรับการเปิดสอนวิชาทางนิติศาสตร์ให้กับนิสิตในหลักสูตรของภาควิชารัฐศาสตร์และรัฐประศาสนศาสตร์ และนิสิตทั่วไปที่ต้องการเรียนรายวิชาทางนิติศาสตร์ รวมถึงเปิดบริการปรึกษาด้านกฎหมายแก่บุคลากรทั้งภายในและภายนอกมหาวิทยาลัย
ภาควิชานิติศาสตร์ยังมิได้ผลิตนิสิตในหลักสูตรนิติศาสตรบัณฑิตจนกระทั่งปี พ.ศ. 2546 มหาวิทยาลัยเกษตรศาสตร์จึงได้รับอนุมัติให้เปิดหลักสูตรนิติศาสตรบัณฑิตและรับนิสิตระดับปริญญาตรีรุ่นแรกในปี พ.ศ. 2548 โดยเน้นทางด้านกฎหมายที่เกี่ยวข้องกับทรัพย์สินทางปัญญา การเกษตร และทรัพยากรธรรมชาติและสิ่งแวดล้อม
ในปี พุทธศักราช 2562 ภาควิชานิติศาสตร์ มหาวิทยาลัยเกษตรศาสตร์ ได้รับการรับรองจากองค์กรนักศึกษากฎหมายแห่งเอเชีย (Asian Law Students' Association : ALSA) ให้เป็น Local Chapters ที่ 5 ของ ALSA ประเทศไทย ในนาม "ALSA Kasetsart" เพื่อส่งเสริมนิสิตภาควิชานิติศาสตร์ ให้มีความรู้ทางด้านกฎหมายในระดับสากลมากยิ่งขึ้น
หลักสูตร
ภาควิชานิติศาสตร์ คณะสังคมศาสตร์ มหาวิทยาลัยเกษตรศาสตร์ เปิดสอนในหลักสูตรปริญญาตรีจำนวน 1 สาขาวิชา คือ หลักสูตรนิติศาสตรบัณฑิต (น.บ.) ซึ่งได้รับการรับรองจากเนติบัณฑิตยสภา
Liothyrella
Liothyrella เป็นสกุลของแบรคิโอพอดที่อยู่ในวงศ์ Terebratulidae.
สปีชีส์ของสกุลนี้พบได้ในซีกโลกใต้
สปีชีส์ในสกุล ได้แก่:
พรรคแห่งชาติชีน
พรรคแห่งชาติชีน (Chin National Party; ချင်းအမျိုးသားပါတီ) เป็นพรรคการเมืองในพม่าที่เป็นตัวแทนของชาวชีน ในการเลือกตั้งทั่วไป พ.ศ. 2553 พรรคลงสมัครรับเลือกตั้งในรัฐชีน และได้ 2 ที่นั่งในสภาล่าง 2 ที่นั่งในสภาบน และ 5 ที่นั่งในสภาท้องถิ่น
แคว้นบุงโงะ
ประวัติศาสตร์
ในตอนท้ายของ คริสต์ศตวรรษที่ 7 จังหวัดโทโย ถูกแบ่งออกเป็นบูเซ็ง และบุงโงะ. จนกระทั่งถึงช่วง ยุคเฮอัง บุงโงะถูกอ่านเป็น โทโยกูนิ โนะ มิชิ โนะ ชิริ.
เป็นที่เชื่อกันว่าเมืองหลวงของบุงโงะตั้งอยู่ใน ฟูรูโงะ (古国府) ส่วนของเมือง โออิตะ แต่เมื่อปี 2559 ไม่พบหลักฐานทางโบราณคดี
ศาลเจ้าชินโตที่ศักดิ์สิทธิ์แห่งบุงโงะ (豊前一宮, บูเซ็ง อิชิโนะมิยะ) มอบให้แก่ศาลเจ้าอูซะที่รู้จักในชื่อ ศาลเจ้าฮาชิมังแห่งอูซะ หรือ ศาลเจ้าชินโตแห่งอูซะ ในเขตอูซะ (อูซะ, จังหวัดโออิตะ ในปัจจุบัน) ศาลเจ้าอูซะไม่เพียงแต่มีอำนาจทางศาสนาเท่านั้น แต่ยังมีอิทธิพลทางการเมืองต่อการปกครองท้องถิ่น แต่อิทธิพลของพวกเขาก็ลดลงจนถึง ยุคเซ็งโงกุ
ในช่วง ยุคเซ็งโงกุ ในช่วงกลางของ ศตวรรษที่ 16 บุงโงะเป็นฐานที่มั่นของ ตระกูลโอโทโมะ. ตระกูลโออูชิ ในภาคตะวันตกของชูโงกุได้รับอิทธิพลทางการเมืองจากแคว้นบูเซ็ง ในช่วงกลางของสมัยทั้งสองตระกูลเริ่มเสื่อมอำนาจ. หลังจาก โทโยโตมิ ฮิเดโยชิ ได้มอบอำนาจในคีวชู, 120,000 koku ของแคว้นบูเซ็งให้แก่ คูโรดะ โยชิตากะ ตั้งแต่ปี ค.ศ. 1587, ผู้สร้างโคกูระ, ปัจจุบันเป็นส่วนหนึ่งของ คิตะคีวชู, จังหวัดฟูกูโอกะ, และสร้างปราสาทบนที่ดินของเขา ส่วนอื่น ๆ ของจังหวัดแบ่งออกเป็นส่วน ๆ และมอบให้กับ ไดเมียว คนอื่น ๆ
เทย์เลอร์ มอมเซน
เทย์เลอร์ มิเชล มอมเซน (Taylor Michel momsen) (เกิดเมื่อวันที่ 26 กรกฎาคม ค.ศ. 1993) เป็นนักร้อง นักแต่งเพลง อดีตนักแสดง และนางแบบชาวอเมริกัน เธอเป็นที่รู้จักด้านการร้องเพลงและเป็นนักร้องนำวงดนตรีร็อค The Pretty Reckless นอกจากนี้เธอยังเป็นนักแสดงที่โด่งดังจากซีรีส์ยอดฮิต Gossip Girl (2007–2012) รับบทเป็น เจนนี่ ฮัมฟรีย์ เด็กสาวผู้มุ่งมั่นอยากจะเป็นดีไซเนอร์ และรับบทเป็น ซินดี้ ลู ฮู ในภาพยนตร์เรื่อง Dr. Seuss' How the Grinch Stole Christmas (2000)
แหล่งข้อมูลอื่น
1993
ไซแอนโทโลจี
ไซแอนโทโลจี (Scientology) เป็นกลุ่มความเชื่อและการปฏิบัติที่คิดค้นโดยแอล. รอน ฮับบาร์ด นักเขียนชาวอเมริกัน ไซแอนโทโลจีได้รับการนิยามว่าเป็นลัทธิบูชา ธุรกิจหรือขบวนการศาสนาใหม่ เมื่อแรกเริ่มฮับบาร์ดได้พัฒนาชุดแนวคิดที่เรียกว่า ไดอะเนติกส์ (Dianetics) เพื่อการบำบัด ฮับบาร์ดได้กล่าวถึงไดอะเนติกส์ในหนังสือหลายเล่มและจัดตั้งมูลนิธิวิจัยไดอะเนติกส์ฮับบาร์ด (Hubbard Dianetic Research Foundation) ในปี ค.ศ. 1950 แต่มูลนิธิล้มละลายและฮับบาร์ดเสียสิทธิในหนังสือ ไดอะเนติกส์ ในปี ค.ศ. 1952 หลังจากนั้นฮับบาร์ดได้ปรับปรุงชุดแนวคิดนี้ใหม่ในรูปแบบศาสนา (อาจด้วยเหตุผลด้านรายได้) และเปลี่ยนชื่อเป็นไซแอนโทโลจี โดยยังคงหลักการ คำศัพท์และการ "ออดิติง" (auditing) ของไดอะเนติกส์ไว้ ในปี ค.ศ. 1954 ฮับบาร์ดได้รับสิทธิในไดอะเนติกส์คืนและรวมสองชุดแนวคิดนี้ภายใต้ศาสนจักรไซแอนโทโลจี (Church of Scientology) ซึ่งยังคงเป็นองค์การส่งเสริมไซแอนโทโลจีที่ใหญ่ที่สุดในปัจจุบัน นอกจากนี้ยังมีผู้ปฏิบัติแยกจากศาสนจักรไซแอนโทโลจีเรียกว่า เขตเสรี (Free Zone) ในปี ค.ศ. 2011 มีการประมาณศาสนิกชนไซแอนโทโลจีที่ 40,000 คนทั่วโลก คำว่าไซแอนโทโลจีคิดค้นโดยฮับบาร์ดโดยมาจากการรรวมคำในภาษาละติน scientia ("ความรู้") และคำภาษากรีก λόγος (lógos แปลว่า วิชา) โดยฮับบาร์ดกล่าวอ้างว่าไซแอนโทโลจีหมายถึง "การรู้ความรู้" หรือ "วิทยาศาสตร์ของความรู้"
คำสอนไซแอนโทโลจีกล่าวว่ามนุษย์มีตัวตนภายในที่เป็นอมตะเรียกว่า เธทัน (thetan) ซึ่งสถิตอยู่ในร่างกายและผ่านอดีตชาติมาหลายภพ ผู้นับถือเชื่อว่าความบาดเจ็บที่เธทันได้รับในช่วงชีวิตก่อเกิดเป็นเอนแกรม (engram) ซึ่งส่งผลให้เกิดโรคประสาทและความเจ็บป่วยทางจิต ไซแอนโทโลจีกล่าวอ้างว่าการระลึกและพูดคุยถึงความเจ็บปวดในอดีตกับบุคคลที่เรียกว่า "ออดิเตอร์" ช่วยขจัดเอนแกรมได้ โดยมีการเก็บค่าบริการผู้เข้ารับการออดิติง เมื่อออดิเตอร์สามารถขจัดเอนแกรมได้แล้ว บุคคลนั้นจะได้สถานะ "บริสุทธิ์" (Clear) บุคคลสามารถร่วมกระบวนการ "โอเปอเรติงเธทัน" (Operating Thetan) ต่อไปโดยจะมีการเก็บค่าบริการเพิ่มเติม นักวิชาการมีความเห็นต่อความเชื่อของไซแอนโทโลจีที่แตกต่างกัน บางส่วนถือว่ามีลักษณะเป็นศาสนา ขณะที่บางส่วนมองว่าเป็นเพียงอุบายเรียกเงิน
คัมภีร์โอเปอเรติงเธทันถูกเก็บเป็นความลับจากศาสนิกชนส่วนใหญ่ และเปิดเผยต่อเมื่อศาสนิกชนมอบเงินจำนวนมากแก่องค์การเพื่อประกอบสิ่งที่เรียกว่า "เดอะบริดจ์ทูโททัลฟรีดอม" (The Bridge to Total Freedom) ให้สำเร็จ องค์การไซแอนโทโลจีพยายามอย่างยิ่งในการรักษาความลับของคัมภีร์เหล่านี้ แต่กลับมีเนื้อหาปรากฏตามเว็บไซต์บนอินเตอร์เน็ตอย่างวิกิลีกส์ คัมภีร์เหล่านี้บรรยายว่าเมื่อ 75 ล้านปีก่อน เธทันอยู่ในสิ่งมีชีวิตนอกโลกที่ถูกปกครองโดยซีนู ผู้ปกครองสหพันธรัฐกาแลกติกของดาวเคราะห์ 76 ดวง ต่อมาซีนูต้องการแก้ปัญหาประชากรล้นเกินจึงลักพาสิ่งมีชีวิตนอกโลกหลายพันล้านตนมากำจัดที่โลก (ในคัมภีร์เรียกว่า Teegeeack)  ด้วยระเบิดไฮโดรเจน ส่งผลให้สิ่งมีชีวิตนอกโลกเกือบทั้งหมดเสียชีวิต เธทันซึ่งเป็นจิตวิญญาณภายในได้หลุดลอยและรวมตัวกันเป็นบอดีเธทันซึ่งจดจำร่างเดิมไม่ได้ ทั้งนี้บอดีเธทันสามารถส่งผลเสียทางกายและจิตใจต่อมนุษย์ จึงจำเป็นต้องได้รับการแก้ไขด้วยการออดิติง นักวิชาการมองว่ากรอบความคิดนี้มีความเป็นโมกขวิทยา ขณะที่ผู้คนล้อเลียนเรื่องนี้ในเชิงขบขัน
เกิดการคัดค้านและโต้แย้งไซแอนโทโลจีไม่นานหลังก่อตั้ง ซึ่งส่วนใหญ่มาจากกิจกรรมผิดกฎหมายของกลุ่ม คริสต์ทศวรรษที่ 1970 ผู้ติดตามของฮับบาร์ดเกี่ยวข้องกับโครงการแทรกซึมทางอาชญากรรมต่อรัฐบาลสหรัฐ ส่งผลให้ผู้บริหารองค์การหลายคนถูกศาลสหรัฐดำเนินคดีและตัดสินจำคุก  ตัวฮับบาร์ดเองถูกตัดสินข้อหากลฉ้อฉลในการพิจารณาคดีลับหลังจำเลย (Trial in absentia) โดยศาลฝรั่งเศสและต้องโทษจำคุก 4 ปี ปี ค.ศ. 1992 ศาลในแคนาดาตัดสินองค์การไซแอนโทโลจีในโทรอนโตว่ามีความผิดฐานจารกรรมหน่วยงานบังคับใช้กฎหมายและหน่วยงานรัฐบาล รวมถึงการทำผิดหน้าที่ทรัสตี (breach of trust) ซึ่งต่อมาศาลอุทธรณ์รัฐออนแทรีโอพิพากษายืนในปี ค.ศ. 1996 ต่อมาในปี ค.ศ. 2009 ศาสนจักรไซแอนโทโลจีถูกศาลฝรั่งเศสตัดสินข้อหาฉ้อฉล ซึ่งศาลฎีกาพิพากษายืนในปี ค.ศ. 2013
สถานะของไซแอนโทโลจียังคงเป็นที่ถกเถียง การไต่สวนโดยรัฐบาล รัฐสภาระหว่างประเทศ นักวิชาการ ขุนนางกฎหมายและคำพิพากษาศาลสูงจำนวนมากลงความเห็นว่าศาสนจักรไซแอนโทโลจีเป็นทั้งลัทธิบูชาอันตรายและธุรกิจแสวงหากำไรที่มิชอบ องค์การไซแอนโทโลจีมีสถานะเป็นสถาบันศาสนาที่ได้รับการยกเว้นภาษีในออสเตรเลีย สเปน และสหรัฐ ขณะที่เยอรมนีจัดไซแอนโทโลจีเป็น "กลุ่มต่อต้านรัฐธรรมนูญ"  ด้านฝรั่งเศสจัดกลุ่มนี้เป็นลัทธิบูชาที่อันตราย นอกจากนี้ไซแอนโทโลจีมักถูกโจมตีบ่อยครั้งจากการใช้วิธีต่าง ๆ ในการป้องกันสมาชิกออกจากองค์การ
Hillerella
Hillerella เป็นสกุลของแบรคิโอพอดที่อยู่ในวงศ์ Kraussinidae มีเพียงสปีชีส์เดียวคือ Hillerella bisepta.
สปีชีส์นี้พบในน่านน้ำอินโด-แปซิฟิก
Ariasa
Ariasa เป็นสกุลของมวนที่อยู่ในวงศ์ Cicadidae
สปีชีส์ในสกุลนี้พบในทวีปอเมริกาตอนใต้
สปีชีส์ในสกุลนี้ ได้แก่:
อาซาดิเรซติน
แหล่งที่มาและการใช้งาน
สารนี้มีรายงานความเป็นพิษครั้งแรกใน Schistocerca gregaria และมีผลต่อแมลงถึง 200 สปีชีส์ (LD50(S. littoralis): 15 μg/g) Itอาซาดิเรซตินเป็นสารที่สลายตัวได้ตามธรรมชาติ และมีความเป็นพิษต่ำต่อสัตว์เลี้ยงลูกด้วยนม  ( LD50ในหนู > 3,540 mg/kg)
สารประกอบนี้พบในเมล็ดสะเดา(0.2- 0.8 % โดยน้ำหนัก) มีสารประกอบอีกหลายชนิดที่เกี่ยวข้องกับอาซาดิเรซติน ในเมล็ด ใบ และเปลือกของสะเดาที่มีฤทธิ์ทางชีวภาพต่อแมลง  น้ำมันสะเดาบริสุทธิ์มีสารฆ่าแมลงและฆ่าเชื้อราที่เกี่ยวข้องกับอาซาดิเรซติน เมื่อนำไปละลายน้ำในอัตรา 1 ออนซ์ต่อแกลลอน (7.8 ml/l) ใช้เป็นสารกำจัดศัตรูพืชได้
รัฐบาลฌ็อง กัสแต็กซ์
รัฐบาลฌ็อง กัสแต็กซ์ (Gouvernement Jean Castex; 6 กรกฎาคม ค.ศ. 2020 - 16 พฤษภาคม ค.ศ. 2022) เป็นรัฐบาลคณะที่ 42 ของประเทศฝรั่งเศส ซึ่งแต่งตั้งขึ้นวันที่ 6 พฤษภาคม ค.ศ. 2020 หลังจากมีแอมานุเอล มาครง ประธานาธีบดี ได้แต่งตั้งนายฌ็อง กัสแต็กซ์ อดีตนายกเทศมนตรีของเมืองปราด มาดำรงตำแหน่งเป็นนายกรัฐมนตรี โดยกฤษฎีกาของวันที่ 3 กรกฎาคม ค.ศ. 2020
จากนั้น มีการแต่งตั้งคณะรัฐบาลในวันที่ 6 กรกฎาคม ค.ศ. 2020 แล้วในวันที่ 15 พฤษภาคม ค.ศ. 2020 ได้มีคำแถลงนโยบายทั่วไป (Déclaration de politique générale) จากนายกรัฐมนตรีที่สมัชชาแห่งชาติ ซึ่งได้รับความไว้วางใจจากสมาชิกสมัชชาแห่งชาติด้วย 345 เสียง
ภายหลังแต่งตั้งรัฐบาล มีการปรับปรุงตำแหน่งหลายครั้ง ดังนี้
อัครมหาเสนาบดี
อัครมหาเสนาบดี (Grand Chancellor) อาจหมายถึง
เสียงพยัญชนะหยุด
เสียงพยัญชนะหยุด (stop consonant) หรือ เสียงพยัญชนะระเบิด (plosive consonant) เป็นเสียงพยัญชนะที่เกิดจากการปิดกั้นการไหลของอากาศในช่องปาก แล้วเปิดให้อากาศออกทางปาก อวัยวะในช่องปากจะปิดกั้นตามตำแหน่งต่าง ๆ ทำให้เกิดเสียงที่แตกต่างกัน แม้คำว่าเสียงระเบิด (plosive) กับเสียงหยุด (stop) สามารถใช้แทนกันได้ แต่ก็ไม่เหมือนกันเสียทีเดียว เสียงระเบิดคือการปิดกั้นอากาศด้วยริมฝีปากแล้วดันอากาศออก ส่วนเสียงหยุดคือการปิดกั้นแต่ไม่ดันอากาศ หรืออีกความหมายหนึ่งอาจหมายถึงเสียงพยัญชนะนาสิกที่ปล่อยอากาศทางจมูกแทน
เป๊ปซี่แมน (วิดีโอเกม)
เป๊ปซี่แมน (ペプシマン (Pepsiman)) เป็นวิดีโอเกมแอ็กชันพัฒนาโดยทีม KID และออกจำหน่ายในวันที่ 4 มีนาคม ค.ศ. 1999 ในประเทศญี่ปุ่น สำหรับเครื่องเล่นเพลย์สเตชัน เกมใช้ตุ๊กตาสัญลักษณ์ของเป๊ปซี่ในชื่อเดียวกัน และให้ผู้เล่นหลบหลีกสิ่งกีดขวางโดยการวิ่ง วิ่งพุ่งชน และกระโดด ขณะที่เป๊ปซี่แมนจะวิ่งไปข้างหน้าอัตโนมัติตลอดแต่ละด่านในเกม
เกมสร้างขึ้นด้วยงบประมาณต่ำ ทำให้เกิดการตัดสินใจถ่ายทำวิดีโอคั่นระหว่างด่าน แสดงผู้ชายชาวอเมริกันคนหนึ่งกำลังดื่มเป๊ปซี่ เนื่องจากถ่ายทำง่าย เกมยังมีฉากคัตซีน 3 มิติที่นักเขียนวิชวลโนเวล โคะทะโระ อุชิโกะชิเป็นนายแบบสามมิติให้ ขณะที่มีผู้จัดจำหน่ายชาวอเมริกันพยายามหาสิทธิ์ในการจำหน่ายเกมนี้ในสหรัฐอเมริกา แต่เกมมีจำหน่ายแค่ในญี่ปุ่นเท่านั้น
นักวิจารณ์เปรียบเทียบกับเกมอื่น ๆ เช่น แครชแบนดิคูต และให้ความเห็นเกี่ยวกับความเรียบง่ายและราคา ซึ่งเดิมคิดว่าราคาถูก นักเขียนนิตยสารคอมเพลกซ์ ใส่เกมนี้ไว้ในรายชื่อเกมที่ใช้ตราสินค้าของบริษัทที่ "ไม่ได้ห่วย" และให้ความเห็นว่า มันไม่ใช่เกมที่แย่ตราบใดที่ผู้เล่นทนโฆษณาจำนวนมากในเกมได้ ขณะที่นักวิจารณ์จากบล็อกดิสทรักทอยด์กล่าวว่า เป็นเกมที่ตลกและไม่ดีเยี่ยม และเรียกว่าเป็น "เกมที่ดูโง่เง่าอย่างมีเสน่ห์" (charmingly brain-dead) อุชิโกะชิกล่าวว่า เกมขายได้ไม่ดีนัก
การเล่น
เป๊ปซี่แมนเป็นเกมแอ็กชัน ประกอบด้วยด่าน 4 ด่าน แต่ละด่านแบ่งเป็นด่านย่อยหลายด่าน และในแต่ละด่าน เป๊ปซี่แมนที่คอยช่วยเหลือผู้ที่ต้องการเครื่องดื่ม เช่น ทหารคนหนึ่งกลางทะเลทราย โดยมอบกระป๋องเป๊ปซี่ให้เขา ด่านแต่ละด่านยึดตามสถานที่จริง เช่น ซานฟรานซิสโก และรถไฟใต้ดินโตเกียว เกมเล่นจากมุมมองบุคคลที่สาม โดยเป๊ปซี่แมนจะวิ่งไปข้างหน้าอัตโนมัติตลอดทั้งด่าน บางครั้งวิ่งทะลุห้องนั่งเล่นของชาวบ้าน จุดประสงค์ของผู้เล่นคือหลบหลีกสิ่งกีดขวาง เช่น รถยนต์ ปั้นจั่นก่อสร้าง และฝูงชน รวมถึงสิ่งกีดขวางที่มีตราสินค้าเป๊ปซี่ เช่น รถบรรทุกเป๊ปซี่ ผู้เล่นสามารถหลบสิ่งกีดขวางโดยการวิ่ง วิ่งพุ่งชน กระโดด และกระโดดไกล ผู้เล่นสะสมคะแนนจากการสะสมกระป๋องเป๊ปซี่
ในบางด่าน เป๊ปซี่แมนถูกถังเหล็กครอบศีรษะ ทำให้การบังคับทิศทางกลับด้าน และในบางด่าน เขาจะใช้สเกตบอร์ด ในแต่ละด่านจะมีจุดตรวจ (checkpoint) จำนวนหนึ่ง ถ้าผู้เล่นชนสิ่งกีดขวางบ่อยครั้งเกินไป พวกเขาจะได้เริ่มใหม่ที่จุดตรวจล่าสุด แต่ละด่านจบลงโดยเป๊ปซี่แมนวิ่งหนีวัตถุขนาดใหญ่ เช่น กระป๋องเป๊ปซี่ยักษ์ ในระหว่างด่าน ผู้เล่นได้ชมวิดีโอแสดงชาวอเมริกันคนหนึ่งกำลังดื่มเป๊ปซี่ และกินมันฝรั่งทอดและพิซซ่าขณะกำลังดูโทรทัศน์
เบื้องหลังและการพัฒนาเกม
เป๊ปซี่แมนเกิดขึ้นโดยยึดตุ๊กตาสัญลักษณ์ของเป๊ปซี่ ซึ่งสร้างจากนักวาดหนังสือการ์ตูน ทราวิส ชาเรสต์ ให้กับสาขาของเป๊ปซี่ในประเทศญี่ปุ่น ตัวละครมีแสดงในภาพยนตร์โฆษณาในญี่ปุ่น และในวิดีโอเกมไฟติงไวเปอส์ภาคภาษาญี่ปุ่น และเป็นที่นิยมในประเทศญี่ปุ่น ด้วยเหตุนี้ เป๊ปซี่จึงตัดสินใจส่งเสริมตัวละครต่อไปในรูปแบบของวิดีโอเกม
เกมพัฒนาโดย KID กลุ่มนักพัฒนาวิดีโอเกมสัญชาติญี่ปุ่น เกมสร้างด้วยต้นทุนต่ำ ทำให้มีการตัดสินใจสร้างฉากภาพยนตร์ต้นทุนต่ำแสดงชายชาวอเมริกันกำลังดื่มเป๊ปซี่ เกมยังมีฉากเหตุการณ์สามมิติที่ออกแบบโดยโคะทะโระ อุชิโกะชิ ซึ่งต่อมาได้เป็นนักเขียนวิชวลโนเวลที่ KID งานนี้เป็นงานแรกของอุชิโคะชิ โดยเขาเคยได้รับจ้างให้วางแผนวิดีโอเกมที่ประยุกต์จากเกมกระดาน แต่จบลงด้วยการเป็นส่วนหนึ่งในทีมพัฒนาเกมเป๊ปซี่แมน ที่กำลังดำเนินการอยู่ขณะที่เขาเพิ่งได้เข้ามาทำที่ KID เมื่อ ค.ศ. 1998 เกมออกจำหน่ายในประเทศญี่ปุ่นลงเครื่องเพลย์สเตชัน ในวันที่ 4 มีนาคม ค.ศ. 1999 ขณะที่มีผู้จัดจำหน่ายชาวอเมริกันพยายามหาสิทธิ์ในการจำหน่ายเกมนี้ในสหรัฐอเมริกา แต่เกมมีจำหน่ายแค่ในญี่ปุ่นเท่านั้น แต่แม้เป็นเช่นนั้น เกมเป็นภาษาอังกฤษทั้งหมด ไม่ใช่ภาษาญี่ปุ่น อุชิโกะชิกล่าวว่า เกมขายได้ไม่ดีนัก